Răsturnare de situație în cazul lui Risto Radunovic, după ce a anunțat că vrea să plece de la FCSB. Anunțul lui Mihai Stoica
Cu contractul scadent la finalul acestui an calendaristic, Radunovic a spus după meci: "Sincer, eu îmi doresc să câștigăm campionatul. Îmi doresc să termin campionatul, să caut o soluție și să plec".
Mihai Stoica: "Cred cu convingere că îi vom face o propunere de prelungire lui Radunovic"
Mihai Stoica susține că declarația lui Radunovic a fost scoasă din context. Managerul general al liderului este convins că FCSB îi va face muntenegreanului o propunere de prelungire a înțelegerii și că părțile pot ajunge la un acord.
Stoica a spus de ce Gigi Becali și Risto Radunovic nu s-au înțeles până acum pentru un nou contract și a explicat că decizia finală îi va aparține patronului echipei.
"Declarația lui Radunovic a fost scoasă cumva din context. El a spus clar ce și-ar dori, să ia titlul, iar după să găsească o soluție să plece, dacă are o ofertă bună. Dacă are ofertă bună, bineînțeles că va pleca. Dacă nu, eu cred cu convingere că vom face o propunere pentru prelungirea contractului, care nu se termină în vară, ci în iarnă.
Eu l-aș ține. Discuția asta am demarat-o de foarte multe ori cu Gigi. La un moment dat chiar am avut o discuție cu Risto, dar poate a uitat. El a cerut o mărire a contractului aflat în derulare și Gigi nu a fost de acord. Pentru mine e cel mai bun fundaș stâgna din România de câțiva ani încoace și nici nu vreau să mă gândesc că nu va prelungi, dar există și posibilitatea asta.
Indiferent ce declarație ar da Risto, el e o persoană foarte importantă în vestiar. Eu nu cred că există vreun jucător care să nu vrea să plece. Dacă unul spune asta, e mincinos. Toată lumea vrea să plece la mai bine, inclusiv Risto. Și eu aș pleca la Inter, dar nu mă ia nimeni. Risto se antrenează excepțional în fiecare zi și e un model pentru tineri. Risto se simte apreciat de noi. De Gigi Becali? Orice jucător care negociază salariul și semnează un contract se consideră că e mulțumit. Că vrei să mărești un contract în deulare... și eu aș vrea să-mi fie mărit salariul. Până la urmă, echipa îi aparține lui Gigi și el dă banii. El decide cui dă banii.
A mărit la Olaru și la Coman pentru că le-a prelungit pe 5 ani și vrea să ia bani pe ei. Nu poate fiecare fotbalist să bată la ușă și să spună că vrea salariu mai mare. Eu sunt pro prelungirii contractului lui Radunovic. Eu, antrenorii și bănuiesc că și coechipierii. Trebuie să vrea și Gigi", a spus Mihai Stoica, la Orange Sport.
Radunovic joacă din ianuarie 2021 la FCSB, după ce a fost transferat de la Astra Giurgiu, pentru 400.000 de euro.
Fundașul stânga a strâns 129 de meciuri la FCSB, a marcat cinci goluri, iar în acest sezon și-ar putea trece în palmares primul trofeu cu formația roș-albastră.
Urmăriți SPORT.RO și pe Google News